recursal/SuperWikiNEXT-32B huggingface dataset:
**லூயி கால்வானி** (/ɡɑːlˈvɑːni/; Italian: [ɡalˈvaːni]; இலத்தீன்: *Aloysius Galvanus*; 9 செப்டம்பர் 1737 – 4 டிசம்பர் 1798) ஒரு இத்தாலிய நாட்டவர் ஆவார். இவர் ஒரு உயிரியல் ஆராய்ச்சியாளர், மருத்துவர், இயற்பியல் ஆராய்ச்சியாளர் மற்றும் தத்துவவாதி ஆவார்.

கண்டுபிடிப்பு
-------------

இவர் மின்னாற்றல் சிகிச்சையின் முன்னோடி எனவே உயிர் மின்காந்த அலையியல் துறையில் அறியப்படுபவர். 1780 ஆம் ஆண்டு இவர் இறந்த தவளையின் கால் தசைகளில் மின்னாற்றலை செலுத்தி சோதனை செய்யும் போது அதன் கால் திருகியதைக் கொண்டு மின் காரணிகள் தசைகளை தூண்டும் என கண்டுபிடித்தார்.:67–71 இதுவே உயிர் மின்னாற்றல் துறையில் பல ஆராய்ச்சிகள் மற்றும் கண்டுபிடிப்புகள் வர காரணமாக இருக்கிறது. இந்த துறையில் திசுக்கள், தசைகள் மற்றும் நரம்புகளுக்கு இடையே செயல்படும் மின் சமிக்ஞைகளைப் பற்றிய பல ஆராய்ச்சிகள் நடந்து வருகிறது.

கால்வானியின் மனைவி கால்வானியின் தனித்துவ ஆராய்ச்சிகளை ஊக்குவித்தும் அவருக்கு உதவியாக இருந்துள்ளார். தாம் இறக்கும் வரை தனது கணவனான கால்வானிக்கு ஆலோசனை வழங்கி, கலந்தாய்வு செய்து வந்தார். இந்த காலகட்டத்தில் இவருக்கு அறிவியல் சார்ந்த மதிப்பு கிடைக்கவில்லை தன் கணவனுடைய ஆய்வகத்திலேயே கழித்தார்.

மின் முனைகள் தவையின் காலில் பட்டவுடன் அதன் கால்கள் மேல்புறமாக இழுக்கப்படுதல்.

மேற்கோள்கள்
-----------

1. ↑  "Galvani". *Random House Webster's Unabridged Dictionary*.
2. ↑  Bresadola, Marco (15 July 1998). "Medicine and science in the life of Luigi Galvani". *Brain Research Bulletin* **46** (5): 367–380. doi:10.1016/s0361-9230(98)00023-9. .
3. ↑  Whittaker, E. T. (1951), *A history of the theories of aether and electricity. Vol 1*, Nelson, London
4. ↑
5. ↑  David Ames Wells, *The science of common things: a familiar explanation of the first, 323 pages (page 290)*
**மிசுலோ-இவான்சு மறுசீராக்கல்** *( Mislow–Evans rearrangement)* வினை என்பது அல்லைலிக் சல்பாக்சைடிலிருந்து 2,3-சிக்மாடிரோபிக் மறிசீராக்கல் மூலமாக அல்லைலிக் ஆல்ககால் உருவாகின்ற வினையாகும். குர்ட் மிசுலோவும் டேவிட் இவான்சும் 1971 இல் இவ்வினையைக் கண்டறிந்த காரணால் கரிம வேதியியலில் இவ்வினை மிசுலோ-இவான்சு மறுசீராக்கல் என்ற பெயர் வினையாக அழைக்கப்படுகிறது.

பொதுவான வினை திட்டம்
--------------------

பிம்பமாகாதெரிவும், கந்தக அணுவின் சமச்சீரின்மையும் விளைபொருளிலுள்ள ஆக்சிசன் அணுவுக்கு அடுத்த கார்பனுக்கு மாற்ற முடியும். எனவே, குறிப்பிட்டதொரு முப்பரிமாண மாற்றியனை படைப்பதற்கு இவ்வினை ஒரு வலிமையான வினையாகும்.

மிசுலோ-இவான்சு மறுசீராக்கல் மிசுலோ-இவான்சு மறுசீராக்கல்
தொடர்புடைய சல்பைடை ஆக்சிசனேற்ற வினையின் மூலம் எளிதாகவும், எதிர் உருவமை தெரிவுவினையாகவும் சல்பாக்சைடு 1 வினையாக்கியாக உருவாக்கமுடியும். இவ்வினையில் பல்வேறு கரிமக் குழுக்கள் பயன்படுத்தப்படுகின்றன. 
R1 = ஆல்க்கைல், அல்லைல் மற்றும் R2 = ஆல்க்கைல்,அரைல் அல்லது பென்சைல்.

வினைவழி முறை
------------

முன்மொழியப்பட்ட ஒரு வினைவழி முறை இங்கு தரப்பட்டு்ள்ளது 

. 

Reaktionsmechanismus Mislow-Evans-UmlagerungReaktionsmechanismus Mislow-Evans-Umlagerung
வினையின் வழிமுறையானது ஓர் அல்லைலிக் சல்பாக்டைடுடன் தொடங்குகிறது. 1. வெப்பத்தினால் இது சல்பெனேட்டு எசுத்தராக மறுசீராக்கம் அடைகிறது 2. தயோபைலை பயன்படுத்தி சல்பெனேட்டு எசுத்தரை பிளக்க முடியும். இதன் விளைவாக அல்லைலிக் ஆல்ககால் 3 ஒரு விளைபொருளாக உருவாகிறது

செயற்பரப்புகள்
--------------

பொதுவாக இவ்வினை மாறுபக்க அல்லைலிக் ஆல்ககால் தயாரிப்பில் பயன்படுகிறது. இயக்கு நீரான மென்தசைச்சுருக்கி இ2 வைத் தொகுக்க மிசுலோ-இவான்சு மறுசீராக்கல் வினையை டக்ளசு டாபெர் பயன்படுத்தினார்.

மேற்கோள்கள்
-----------

1. 1 2  Kürti, László; Czakó, Barbara (2005). *Strategic applications of named reactions in Organic Synthesis*. எல்செவியர். பக். 292. பன்னாட்டுத் தரப்புத்தக எண்:9780124297852.
2. ↑  Evans, David; Andrews, Glenn (1974). *Allylic sulfoxides. Useful intermediates in organic synthesis*. **7**. அமெரிக்க வேதியியல் குமுகம். பக். 147–155. doi:10.1021/ar50077a004.. பார்த்த நாள்: 16 August 2012.
3. ↑  Zerong Wang (2009) (in German), Comprehensive Organic Name Reactions and Reagents, New Jersey: John Wiley & Sons, pp. 1991–1995, பன்னாட்டுத் தரப்புத்தக எண்:978-0-471-70450-8
**லூயிசு சி.கே.** (*Louis C.K.* (/ˈluːi siːˈkeɪ/; born *Louis Székely*; செப்டம்பர் 12, 1967) அமெரிக்காவைச் சேர்ந்த நகைச்சுவையாளர் ஆவார். மேலும் நடிகர், எழுத்தாளர், இயக்குநர், தயாரிப்பாளர் மற்றும் ஆசிரியர் போன்ற பன்முகங்களைக் கொண்டவர் ஆவார். இவர் செப்டம்பர் 12, 1967 ஆம் ஆண்டு பிறந்தார். நகைச்சுவை நடிகர்களுக்காக 1990 களிலும், 2000 ஆம் ஆண்டின் ஆரம்ப காலங்களிலும் பல நகைச்சுவை நிகழ்ச்சிகளுக்கு எழுதுவதிலிருந்து தனது வாழ்க்கையைத் தொடங்கினார். தனது அசாத்தியமான திறமையின் மூலமாக உலகின் மிக வெற்றிகரமான நகைச்சுவை நடிகர்களில் ஒருவராக உயர்ந்தவர். நின்றபடி பேசும் தனது நகைச்சுவையின் மூலமாக புகழ்பெற்ற இவர், நகைச்சுவை தொகுப்புகளின் காணொலிகளையும் வெளியிட்டுள்ளார். எமி விருது உட்பட பல விருதுகளைப் பெற்றுள்ளார்.

மேற்கோள்கள்
-----------

1. ↑  Parker, James (April 2, 2012). "The Filthy Moralist: How the comedian Louis C.K. became America's unlikely conscience". *The Atlantic*. The Atlantic Monthly Group. August 19, 2012 அன்று பார்க்கப்பட்டது. All of which suggests that Louis – born Louis Székely on September 12, 1967 – has struck a nerve.
2. ↑  "Louis A Szekely - United States Public Records". *FamilySearch*. 22 April 2015 அன்று பார்க்கப்பட்டது.
**மிசோ மகளிர் சங்கம்** (*Mizo Hmeichhe Insuihkhawm Pawl*)(மிசோ மொழியில் "பெண்களை ஒன்றிணைத்தல்" என்று பொருள்படும்) என்பது இந்தியாவின் மிசோரம் ஒன்றிய பிரதேசத்தில் 6 சூலை 1974 அன்று உருவாக்கப்பட்டது. இது பெண்களுக்கு அதிகாரம் மற்றும் பெண்களின் உரிமைகளை ஆதரிப்பதை நோக்கமாகக் கொண்டுள்ளது. ஒரே பாலின உறவுகளை சட்டப்பூர்வமாக்கத் தில்லி உயர் நீதிமன்றத்தின் 2009 தீர்ப்பைத் தொடர்ந்து, மிசோ மகளிர் சங்கம், மிசோரம் உபா பவுல், இளம் மிசோ சங்கம் (YMA) மற்றும் மிசோ மாணவர் சங்கம் ஆகியவற்றுடன் சேர்ந்து நங்கை, நம்பி, ஈரர், திருனர் எதிர்ப்பு கூட்டணியில் இணைந்தது.

2013-ல், மிசோரம் சட்டப் பேரவையில் முன்மொழியப்பட்ட மிசோ திருமண மசோதா, மிசோ மரபுரிமை மசோதா மற்றும் மிசோ விவாகரத்து மசோதா போன்ற பல மசோதாக்களுக்குப் பின்னால் மிசோ மகளிர் சங்க பங்கு இருந்தது. 2014 மிசோ திருமண விவாகரத்து மற்றும் சொத்தின் பரம்பரைச் சட்டம், விவாகரத்துக்குப் பிறகு மனைவிக்கு ஒன்றும் இல்லாமல் போகும் வழக்கமான நடைமுறையை ரத்து செய்து, மனைவி எந்தச் சொத்திலும் 50 சதவிகிதம் வரை வைத்திருக்க முடியும் என்பதை நிறுவியது. 2018 சட்டமன்றத் தேர்தலின் போது, மிசோ மகளிர் சங்கம், அதிகமான பெண்களை வேட்பாளர்களாக நிறுத்த வேண்டும் என்று மீண்டும் அழைப்பு விடுத்தது. மிசோ மகளிர் சங்கத்தினை பி. சங்குமியும் பின்னர் லால்த்லமுவானியும் தலைமை தாங்கி வழிநடத்தினார்.

அங்கீகாரம் மற்றும் விருதுகள்
----------------------------

மிசோரமில், சூலை 6ஆம் தேதி மிசோ மகளிர் சங்கம் தினமாக அனுசரிக்கப்படுகிறது. இன்றைய தினம் தேசிய வங்கி விடுமுறை நாளாகும். மிசோ மகளிர் சங்கத்திற்கு 2016 நாரி சக்தி விருது வழங்கப்பட்டது.

மேற்கோள்கள்
-----------

1. 1 2  Hanghal, Ninglun (10 September 2013). "League of extraordinary women" (in en-IN). *The Hindu*. .
2. 1 2  "41 years struggle for gender equality in Mizoram" (in en-IN). *The Northeast Today*. 6 July 2015. .
3. 1 2  "Bank Holidays July 2022: There Are 16 Bank Holidays This Month" (in en-IN). *India Times*. 28 June 2022. .
4. ↑  "Mizoram NGOs to 'cleanse' society of homosexuals" (in en). *Deccan Herald*. 2 October 2015. .
5. ↑  "New Mizo marriage and inheritance of property law soon: Min". *Business Standard India*. 17 December 2014. .
6. ↑  Karmakar, Rahul (25 November 2018). "Mizoram Assembly Elections 2018: Little room for women" (in en-IN). *The Hindu*. .
7. ↑  "Mizoram's Padma awardee B Sangkhumi felicitated". *ETV Bharat News*. 18 November 2021 அன்று மூலதளத்திலிருந்து பரணிடப்பட்டது எடுக்கப்பட்டது. 28 June 2022 அன்று பார்க்கப்பட்டது.
8. ↑  "Mizo women's body for proper representation in assembly" (in en). *The Times of India*. 30 August 2013. .
9. ↑  "Nari Shakti Awardees - M.H.I.P. Mizoram". *Ministry of Women and Child Development*. 10 December 2021 அன்று மூலம் பரணிடப்பட்டது. 28 June 2022 அன்று பார்க்கப்பட்டது.
**எ ஃபிஸ்ட்ஃபுல் ஒஃவ் டாலர்ஸ்** (ஆங்கிலம்: A Fistful of Dollars, இத்தாலிய மொழி : ***Per un pugno di dollari*** ) 1964 ஆம் ஆண்டு வெளிவந்த இத்தாலிய மொழித் திரைப்படமாகும். சேர்ஜியோ லியோன் இயக்கத்தில் வெளிவந்த இத்திரைப்படத்தில் கிலிண்ட் ஈஸ்ட்வுட், மரியான் கோச் மற்றும் பலரும் நடித்துள்ளனர். இது டாலர்கள் முப்படத்தொகுதியில் வெளியான முதல் திரைப்படமாகும். ஆங்கிலத்தில் மொழிமாற்றம் செய்யப்பட்டு உலகெங்கும் திரையிடப்பட்டது. ஸ்பகெட்டி மேற்கத்தியப் பாணி திரைப்படங்களின் முன்னோடிப் படங்களில் ஒன்றாகக் கருதப்படுகிறது.

மெக்சிக்க-அமெரிக்க எல்லைப்புற சிறு நகரொன்றில் இரு கும்பல்களுக்கிடையே நடைபெறும் தொடர் மோதல்களைப் பயன்படுத்தி இரு தரப்பிலும் ஆதாயம் தேட முயலும் துப்பாக்கி வீரனின் சாகசங்கள் திரைப்படத்தின் கதைக்களமாக அமைந்தது. அகிரா குரோசாவா இயக்கிய யோஜிம்போ படத்தினைப் போன்ற திரைக்கதை அமைப்பு இருந்தது. இதனால் குரோசாவா இத்திரைப்படம் மீது வழக்குத் தொடர்ந்தார். வழக்கில் டாலர்ஸ் தயாரிப்பாளர்களுக்கு $100,000 அபராதம் வழங்கப்பட்டது. திரைப்படத்தின் வசூலின் 15% சதவீதம் குரோசாவாவுக்கு வழங்கப்பட்டது.

மேலும் காண்க
------------

* டாலர்கள் முப்படம்

வெளியிணைப்புகள்
---------------

* சர்வதேச திரைப்பட தரவுத் தளத்தில்
**அன்னி திவ்யா** (பிறப்பு 1987) இந்தியாவின்  பஞ்சாப்பில் பிறந்த இந்திய விமானியாவார்.

ஆரம்ப கால வாழ்க்கை
------------------

இந்தியாவின் ஆந்திரப்பிரேதேசத்தை சேர்ந்த அன்னியின் தந்தையார் இந்திய ராணுவத்தில் பணியாற்றியவர். இந்தியாவின் பஞ்சாப் மாநிலத்தில் உள்ள பதன்கோட்டில் உள்ள ராணுவ முகாம் அருகே இவரது தெலுங்கு பேசும் குடும்பம் வசித்து வந்தது. அந்த கால கட்டத்தில் தான் அன்னி பிறந்துள்ளார். அவரது தந்தை ஓய்வு பெற்ற பிறகு, அவர்களது குடும்பம் ஆந்திராவின் விஜயவாடாவில் குடியேறியது, பள்ளிக்கல்வியை அன்னி அங்கே படித்துள்ளார்.

விமானி வேலை
-----------

17 வயதில் பள்ளிப்படிப்பை முடித்த உடனேயே, உத்தரபிரதேசத்தில் உள்ள விமானப்பயிற்சி பள்ளியான இந்திரா காந்தி ராஷ்டிரிய ஊரான் அகாடமியில் (IGRUA) சேர்ந்துள்ளார். இரண்டே ஆண்டுகளில் அவரது பத்தொன்பதாவது தனது பயிற்சியை முடித்து ஏர் இந்தியா நிறுவனத்தில் தனது விமானப்பணியை தொடங்கியுள்ளார். பயிற்சிக்காலத்தில் பல்வேறு வழித்தடங்களிலும், விமானங்களில் சென்றிருந்தாலும் இந்தியாவில் இருந்து ஸ்பெயினுக்கு போயிங் 737 விமானத்தில் பணிபுரிந்து குறிப்பிடத்தக்கதாகும். இருபத்தியொரு வயதிலேயே மேற்கொண்டு விமானப்பயிற்சிக்காக லண்டனுக்கு அனுப்பப்பட்டார், அங்கு அவர் மிகப்பெரிய விமானமான போயிங் 777 ஐ ஓட்ட கற்றுக்கொண்டுள்ளார்.  மும்பை பல்கலைக்கழகத்தின் ரிஸ்வி சட்டக் கல்லூரியில் இளங்கலை சட்டப்படிப்பும் பட்டமும் முடித்துள்ளார்..

மேற்கோள்கள்
-----------

1. ↑  "Giving wings to her curiosity". thehindubusinessline.com. 1 November 2017 அன்று பார்க்கப்பட்டது.
2. ↑  "Anny Divya - World's Youngest Woman to Fly a Boeing 777". *The Global Indian* (ஆங்கிலம்). 2023-02-11 அன்று பார்க்கப்பட்டது.
**மிஸ்கால் பள்ளிவாசல்** ( மலையாளம் : മിശ്കാൽ പള്ളി, *Mishkal Mosque* இது *Mithqal Mosque*  என்றும் உச்சரிக்கப்படுகிறது) என்பது தென்னிந்தியாவின், கேரளத்தின், மலபார் கடற்கரையில் கோழிக்கோட்டில் அமைந்துள்ள ஒரு இடைக்கால பள்ளிவாசல் ஆகும். இது, கேரளத்தில் எஞ்சியிருக்கும் சில இடைக்கால பள்ளிவாசல்களில் ஒன்றாகவும், ஒரு முக்கிய, கலாச்சார வரலாற்று, கட்டடக்கலை நினைவுச்சின்னமாகவும் கருதப்படுகிறது.. 

இந்த பள்ளிவாசல் 14 ஆம் நூற்றாண்டில் கப்பல் உரிமையாளரும், வணிகருமான மிஸ்கால் என்ற முஸ்லீமால் கட்டபட்டது.   1340 களில் கோழிக்கோட்டில் வணிகம் செய்துவந்த மிஸ்கால் - "இந்தியா, சீனா, யேமன், பாரசீகம் போன்றவற்றுடன் வர்த்தகம்" செய்து "பெரும் செல்வத்தையும்" கப்பலையும் கொண்டிருந்தார்.  நகுடாக்கள் என்று அழைக்கப்படும் கப்பல் உரிமையாளர்கள் இடைக்கால இந்தியப் பெருங்கடலோடிகளாக உலகின் பணக்கார வணிகர்களாவர். 

கோழிக்கோட்டில் தெக்கேபுரம் கடற்கரையின் ஒரு பகுதியான குட்டிச்சிறா பகுதியில் மிஸ்கால் பள்ளிவாசல் அமைந்துள்ளது. 

 பள்ளிவசலின் மற்றொரு தோற்றம் 
1510 ஆம் ஆண்டில், கோழிகோடு மீது போர்த்துகீசியர் தாக்குதல் நடத்தியபோது பள்ளிவாசலின் ஒரு பகுதி எரிக்கப்பட்டது. மசூதியின் மேல் தளங்கள் அந்த சேதங்களின் எச்சங்கள் இன்றும் உள்ளன.   மிஸ்கால் பள்ளிவாசல் குறித்து நான்கைந்து செவிவழிக் கதைகள் உள்ளன. இது 1510 எரிக்கபட்ட பின்னர் 1578/79  கேரளத்தில் இதைபோன்ற இடைக்கால பள்ளிவாசல்களில் பொதுவாக, இதுபோன்றே குவிமாடங்கள், மினார்கள் இல்லாமல் மரங்களை அதிக அளவில் பயன்படுத்தி கட்டபட்டுள்ளன. 

இந்த பள்ளிவாசலை ஒட்டி குட்டிச்சிறா குளம் என்று அழைக்கப்படும் ஒரு பெரிய குளம் உள்ளது. நான்கு அடுக்குகள் கொண்ட இந்த பள்ளிவாசல் கட்டடத்தில் 47 கதவுகள், 24 செதுக்க வேலைப்பாடுகள் கொண்ட தூண்கள். 400 பேர் தங்கக்கூடிய ஒரு பெரிய தொழுகை மண்டபம் போன்றவை உள்ளன. பிரார்த்தனை மண்டபம் நன்கு காற்றோட்டமாகவும், அழகிய மர வேலைப்பாடுகளுடன் உள்ளது.

குறிப்புகள்
-----------

1. 1 2 3  Prange, Sebastian. ''Monsoon Islam: Trade and Faith on the Medieval Malabar Coast". Cambridge University Press, 2018. 78-81. 135-36.
2. 1 2  "Mishkal Mosque at Kuttichira". 2009-04-26 அன்று மூலம் பரணிடப்பட்டது. 2009-11-03 அன்று பார்க்கப்பட்டது.
3. ↑  Prange, Sebastian. ''Monsoon Islam: Trade and Faith on the Medieval Malabar Coast". Cambridge University Press, 2018. 78- 81.
4. ↑  "Mishkal Mosque". 2008-09-29 அன்று மூலம் பரணிடப்பட்டது. 2009-11-03 அன்று பார்க்கப்பட்டது.

வெளி இணைப்புகள்
---------------

* *தென்னிந்தியாவின் முஸ்லீம் கட்டிடக்கலை* (மெஹர்தாத் ஷோகூஹி) ரூட்லெட்ஜ், 2011
**நாந்தேட் நிலநடுக்கங்கள்** (Nanded earthquakes) இந்தியாவின், மகாராட்டிர மாநிலத்தின் நாந்தேட் நகரத்தில் 2006 ஆண்டு முதல் 2011 ஆண்டு வரையிலான காலகட்டங்களில், ஐநூறு முறை ஏற்பட்ட நிலநடுக்கங்கள் ஏற்பட்டது. இத்தொடர் நிலநடுக்கங்கள் வெடிச்சத்தங்களுடனும், சில நேரங்களில் இலேசான நடுக்கங்களுடன் உணரப்பட்டது. 
31 மார்ச் 2007, 12 நவம்பர் 2007, 14 டிசம்பர் 2007 மற்றும் 3 மார்ச் 2011 ஆகிய நாட்களில் கடுமையான நிலநடுக்கங்கள் ஏற்பட்டது. ஒவ்வொரு முறையும் நில நடுக்கம் ஏற்படும் போது நாந்தேட் நகரம் தேசத்திற்கு உள்ளாயின. அதிகம் பாதிக்கப்பட்ட நாந்தேட் நகரத்தின் வடக்கு பகுதி மக்கள் வீடுகளை விட்டு, பாதுகாப்பான பகுதிகளுக்கு குடிபெயர்ந்தனர்.

நாந்தேட் பகுதி, நில நடுக்க மண்டலம் 2-இல் அமைந்துள்ளது. 1993 லாத்தூர் நிலநடுக்கத்தின் போது அதன் வீச்சு, 150 கிலோ மீட்டர் சுற்றளவில் அமைந்த நாந்தேட் நகரத்தில் உணரப்பட்டது. 
3 மார்ச் 2011-இல், அதிகாலை 3:17 மணியளவில், நாந்தேட்டில் ஏற்பட்ட 3 ரிக்டோர் அளவிலான நிலநடுக்கத்தால், மக்கள் வீடுகளை விட்டு திறந்த வெளிகளுக்கு ஓடினர்.

31 ஆகஸ்டு 2011 அன்று அதிகாலை 3:06 மணியளவில் இரண்டு முறை நிலநடுக்க அதிர்வு ஏற்பட்டது. 
7 செப்டம்பர் 2011 காலை 9:00 அளவில், மீண்டும் மாலை 4:00 அளவில் நிலநடுக்க அதிர்வுகள் உணரப்பட்டது.

மேற்கோள்கள்
-----------

1. ↑  Nanded Earthquake Swarm, 2006-08
2. ↑  Nanded Earthquake Swarm, 2010
3. ↑  "Seismic Zoning Map of India". 2014-06-03 அன்று மூலம் பரணிடப்பட்டது. 2016-07-12 அன்று பார்க்கப்பட்டது.
**வெரோனிக்கா மிசெல் பாச்செலெட் ஹெரியா** (*Verónica Michelle Bachelet Jeria* /βeˈɾonika miˈʃɛl baʃˈle ˈçeɾja/, பிறப்பு: செப்டம்பர் 29, 1951) இருமுறை குடியரசுத் தலைவராகவிருந்த சிலி நாட்டின் அரசியல்வாதி ஆவார். இவரே சிலியில் முதலாவது பெண் குடியரசுத் தலைவர். இவர் முதன்முதலாக 2006 ஆண்டில் இடம்பெற்ற தேர்தலில் தெரிவு செய்யப்பட்டார். இவர் மருத்தவத்தில் அறுவை மருத்துவம், குழந்தை மருத்துவம், நோய்ப்பரவல் ஆகிய துறைகளில் தேர்ச்சி பெற்றவர். படைத்துறை கோட்பாட்டு முறைகளிலும் தேர்ந்தவர். பெரும்பாலும் கத்தோலிக மதத்தைப் பின் பற்றும் சிலி நாட்டில் தன்னை கடவுள் உண்டா-இல்லையா என அறியா நிலைக்கொள்கை உடையவராக அறிவித்துள்ளவர். 2007 ஆண்டில் உலகில் மிகவும் வல்லமை மிக்க 100-பெண்மணிகள் வரிசையில் 27 ஆவதாக ஃவோர்ப்ஸ் ஆங்கில இதழ் இவரை சுட்டுகின்றது.

முதல்முறைப் பதவிக்காலம் முடிந்த பிறகு, அரசியல் சட்டப்படி, மீண்டும் தேர்தலில் நிற்கவியலாதபோது புதியதாக உருவாக்கப்பட்ட ஐ.நா. பாலினச் சமநிலை மற்றும் மகளிர் அதிகார மையத்தின் செயல் இயக்குநராக நியமிக்கப்பட்டார். திசம்பர் 2013இல் தம் நாட்டு குடியரசுத் தலைவர் தேர்தலில் மீளவும் போட்டியிட்டு 62% வாக்குகளுடன் வெற்றி பெற்றார். 1932ஆம் ஆண்டுக்குப் பிறகு இரண்டாம் முறை குடியரசுத் தலைவராகத் தேர்ந்தெடுக்கப்பட்டவர் இவரே என்ற பெருமை பெற்றார்.

ஆகத்து 2018இல் இவரை அடுத்துவரும் மனித உரிமைகள் ஆணையத்தின் உயர் ஆணையராக ஐக்கிய நாடுகள் அவை நியமித்துள்ளது.

வாழ்க்கை வரலாறு‍
----------------

இவர் ஒரு மிதவாத சோசலிஸ்ட் ஆவார். இவர் தேர்தல் கொள்கையாக திறந்த சந்தை கொள்கையை வரவேற்றும், அதேசமயம் வலுவான சமூகநலத் திட்டங்களை முன்வைத்தும் தேர்தலில் வென்றார். இவரது வெற்றி தென் அமெரிக்காவின் இடது சாரி சாய்வுக்கு ஒத்தானதாகவும் வலு சேர்ப்பதாகவும் அமைகின்றது.

### 2013 தேர்தல்

சிலியின் அடுத்த அதிபராக மிச்சேல் பாச்லெட் (62) தேர்வு செய்யப்பட்டுள்ளார். தற்போது 2வது முறையாக அதிபராக தேர்ந்தெ டுக்கப்பட்டுள்ளார். அடுத்த ஆண்டு மார்ச் 11ம் தேதி பதவி யேற்கிறார். நடைபெற்ற தேர்தலில் மொத்தம் 56 சதவீத வாக்குகள் பதிவாகியுள்ளன. இதில் பாச்லெட் 62.59 வாக்குகளும் அவரை எதிர்த்து போட்டியிட்ட மத்தேய் 37.40 சதவீத வாக்குகளும் பெற்றுள்ளதாக அந்நாட்டு தேசிய தேர்தல் வாரியம் அறிவித்துள்ளது.

மேற்கோள்கள்
-----------

1. ↑
2. ↑  "Michelle Bachelet: primera mujer presidenta y primer presidente reelecto desde 1932". *முகநூல்*. 11 March 2016 அன்று பார்க்கப்பட்டது.
3. ↑  "Michelle Bachelet será la nueva Alta Comisionada de la ONU para los Derechos Humanos" (in es). *Noticias ONU*. 2018-08-08. .
4. ↑  "சிலியின் புதிய அதிபராக மிச்சேல் பாச்லெட் தேர்வு". தி இந்து‍ தமிழ். டிசம்பர் 17, 2013. டிசம்பர் 17, 2013 அன்று மூலம் பரணிடப்பட்டது. டிசம்பர் 17, 2013 அன்று பார்க்கப்பட்டது.
**நானு அவனல்ல...அவளு** (கன்னடம்: ನಾನು ಅವನಲ್ಲ... ಅವಳು, தமிழ்: நான் அவனல்ல...அவள்) என்பது 2015 ஆம் ஆண்டு பி.எஸ். லிங்கதேவரு என்பவரது இயக்கத்தில் வெளியாகிய கன்னடத் திரைப்படம் ஆகும். இத் திரைப்படத்தின் கதையானது தமிழகத்தைச் சேர்ந்த பிரபல திருநங்கை எழுத்தாளர் லிவிங் ஸ்மைல் வித்யாவின் ’ஐ அம் வித்யா’ என்ற சுயசரிதையை அடிப்படையாகக் கொண்டது. இத் திரைப்படத்தில் சஞ்சாரி விஜய் முன்னணி கதாபாத்திரத்தில் நடித்திருந்தார்.

62 ஆவது இந்திய தேசிய திரைப்பட விருதில் இத்திரைப்படதிற்கு இரு விருதுகள் கிட்டின. சிறந்த நடிகருக்கான விருது சஞ்சாய் விஜய்க்கும், சிறந்த ஒப்பனைக் கலைஞருக்கான விருது ராஜூ நாகராஜுக்கும் கிடைத்தது.

கதை
---

இத் திரைப்படத்தின் கதையானது ஒவ்வொரு திருநங்கையரும் சந்திக்கின்ற வாழ்க்கைப் போராட்டத்தை எதார்த்தம் மீறாமல், தத்துருவமாக காட்சிபடுத்தியிருந்தார் இயக்குநர். சமூகத்தின் புறக்கணிப்புக்களையும், வாழ்க்கையின் ஏமாற்றங்களையும் தினந்தோறும் சகித்துக் கொண்டு வாழ்கின்ற ஒரு திருநங்கையின் வாழ்வைச் சொல்லும் ஒரு கதையாகும்.

குறிப்புகள்
-----------

1. ↑  Khajane, Muralidhara (25 March 2015). "End of a 27-year drought for Best Actor Award". The Hindu. 27 March 2015 அன்று பார்க்கப்பட்டது. Italic or bold markup not allowed in: `|publisher=` (உதவி)
2. ↑  "Portraying transgender's life made me learn a lot: 'Sanchari' Vijay". timesofindia. 2015-03-25. 2015-03-25 அன்று பார்க்கப்பட்டது.
3. ↑  "Sanchari Vijay Actor–Profile-Biography and Interesting Facts". cinetrooth. 2015-03-24. 2015-03-27 அன்று மூலம் பரணிடப்பட்டது. 2015-03-24 அன்று பார்க்கப்பட்டது.
4. ↑  "62nd National Film Awards: List of Winners". NDTV. 24 March 2015. 27 March 2015 அன்று பார்க்கப்பட்டது. Italic or bold markup not allowed in: `|publisher=` (உதவி)
**அன்னா ராஜம் ஜார்ஜ்** (மல்ஹோத்ரா) (*Anna Rajam George* (*Malhotra*), (சூலை 17, 1927 - செப்டம்பர் 17, 2018) இந்தியாவின் முதல் பெண் இந்திய ஆட்சிப்பணி அதிகாரி ஆவார். இவர் 1951 ஆண்டைய பயிற்சிக் குழுவைச் சேர்ந்தவர். பின்னர் தன் சக ஆட்சிப்பணி அதிகாரியான ஆர். என். மல்ஹோத்ராவை மணந்தார்.

இவர் கேரளத்தின், ஆலப்புழா மாவட்டம், நிராணம் என்ற ஊரில் ஒட்டவேலை ஓ. ஏ. ஜார்ஜ் மற்றும் அன்னா பால் ஆகியோருக்கு மகளாகப் பிறந்தார். இவர் மலையாள எழுத்தாளரான பைலோ பாலின் பேத்தி ஆவார். கோழிக்கோட்டில் வளர்ந்த அவர் புரொவிடன்ஸ் மகளிர் கல்லூரி மற்றும் கோழிக்கோட்டிலுள்ள மலபார் கிரிஸ்துவர் கல்லூரியில் இளங்கலை பட்டப்படிப்பை முடித்தார். 1949 இல் அவர் சென்னை பல்கலைக்கழகத்தில் ஆங்கில இலக்கியத்தில் தனது முதுநிலைப் படிப்பை முடித்தார். 1950 இல் இந்திய ஆட்சிப்பணி தேர்வில் வெற்றிபெற்று பயிற்சியை நிறைவு செய்தார். அவர் முதலில் பணிபுரிந்த மாநிலம் தமிழ்நாடு. தமிழ்நாட்டில் ராஜாஜி முதல்வராக இருந்தபோது, தமிழக ஐ.ஏ.எஸ், பிரிவுக்கு அவர் அனுப்பப்பட்டார். அவருக்குத் துணை ஆட்சியர் பதவி அளிப்பதற்குப் பதிலாக, தலைமைச் செயலகத்தில் பதவியளிக்க ராஜாஜி முன்வந்தார். அதை அன்னா ராஜம் நிராகரிக்கவே, அன்றைய திருப்பத்தூர் மாவட்ட துணை ஆட்சியராகப் பொறுப்பேற்றார். 1989 ஆம் ஆண்டில் அவருக்கு பத்ம பூஷன் விருது வழங்கப்பட்டது.

மேற்கோள்கள்
-----------

1. ↑
2. ↑  Priyadershini S. (2012-03-11). "Grit meets grace". Thehindu.com. 2015-05-14 அன்று பார்க்கப்பட்டது.
3. ↑  "अन्ना राजम थीं देश की पहली महिला IAS, 67 साल पहले हुआ था सिलेक्शन". *www.bhaskar.com*. 2015-08-24 அன்று பார்க்கப்பட்டது.
4. ↑  "Padma Awards" (PDF). Ministry of Home Affairs, Government of India. 2015. நவம்பர் 15, 2014 அன்று மூலம் (PDF) பரணிடப்பட்டது. July 21, 2015 அன்று பார்க்கப்பட்டது. Unknown parameter `|=` ignored (உதவி); Unknown parameter `|` ignored (உதவி)
**அனுர பிரியதர்சன யாப்பா**  *(Anura Priyadharshana Yapa*, (பிறப்பு: சனவரி 18, 1959) இலங்கை அரசியல்வாதி). இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், ஐக்கிய மக்கள் சுதந்திர முன்னணியின் சார்பில் குருனாகலை மாவட்டத்திலிருந்து மக்களால் தெரிவு செய்யப்பட்ட உறுப்பினர். இவர் சுற்றாடல்துறை அமைச்சராகவும் உள்ளார். சுதந்திர இலங்கையின் 11வது நாடாளுமன்றம் (2000), சுதந்திர இலங்கையின் 12வது நாடாளுமன்றம் (2001), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார். இவர் 2015 செப்டம்பர் 4 அன்று முதலீட்டு மேலாண்மை அமைச்சராக நியமிக்கப்பட்டார்.

வாழ்க்கைக் குறிப்பு
-------------------

யக்வெலவில் வசிக்கும் இவர் ஒரு சட்டத்தரணி ஆவார். பௌத்த மதத்தைச் சேர்ந்தவர்.

மேற்கோள்கள்
-----------

1. ↑  "இலங்கையின் புதிய அமைச்சரவை பதவியேற்றுள்ளது". பிபிசி தமிழ். 4 செப்டம்பர் 2015. 4 செப்டம்பர் 2015 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2003-12-04 அன்று மூலம் பரணிடப்பட்டது. 2015-09-04 அன்று பார்க்கப்பட்டது.
3. ↑  "காப்பகப்படுத்தப்பட்ட நகல்". 2015-09-06 அன்று மூலம் பரணிடப்பட்டது. 2015-09-04 அன்று பார்க்கப்பட்டது.

உசாத்துணை
---------

* அனுர பிரியதர்சன யாப்பா பரணிடப்பட்டது 2010-03-24 at the வந்தவழி இயந்திரம்
**மிசிங்னம்பர்** (*MissingNo.*, சப்பானியம்: *けつばん*) என்பது பொக்கெமொன் சிவப்பு, நீலம் என்பவற்றில் காணப்படும் ஒரு பொக்கெமொன் இனமாகும். பொக்கெமொன் விளையாட்டிலே காணப்படாத பொக்கெமொன் இனங்களை அணுக முயற்சிக்கும்போதே மிசிங்னம்பர் தோன்றும். பொக்கெமொன் சிவப்பு, நீலம் என்பனவற்றில் காணப்படும் உள்ளாட்ட நிகழ்வுகளின் செய்நிரலாக்கம் காரணமாக விளையாடுபவர் ஒரு தடுமாற்றத்தின் மூலமாக மிசிங்னம்பரை எதிர்கொள்ள முடியும். மிசிங்னம்பரானது முதன்முதலாக மே 1999இல் நின்டெண்டோவினால் ஆவணப்படுத்தப்பட்டது.

மிசிங்னம்பரை எதிர்கொள்வது வரைவியல் வழுக்களை ஏற்படுத்துவதுடன் போட்டியாளரின் பொருட்பட்டியலில் ஆறாவதாக இருப்பதை பாரிய அளவில் படியெடுக்கச் செய்யும். பொக்கெமொன் சிவப்பு, நீலம் என்பனவற்றில் மிசிங்னம்பரின் தோற்றத்தை புகழ் பெற்ற காணொளியாட்டத் தடுமாற்றங்களுள் ஒன்றாக ஐ. சி. என். குறிப்பிட்டுள்ளது.

வரலாறு
------

மிசிங்னம்பரைத் தோன்றச் செய்யும் நிகழ்வுகள் பற்றி நின்டெண்டோ பவரின் மே 1999 இதழில் முதன்முதலாகப் பதிவு செய்யப்பட்டது.

தோன்றச் செய்யும் விதம்
----------------------

சில நிகழ்வுகளைத் தொடர்ந்து செய்வதன் மூலம் மிசிங்னம்பரைத் தோன்றச் செய்ய முடியும். முதலில், பொக்கெமொனைக் கைப்பற்றுவதற்கான உள்ளாட்டப் பயிற்சியைப் பார்த்த பிறகு, பறக்கும் தன்மை கொண்ட பொக்கெமொன் மூலம் சீனாபாத் தீவுக்குப் பறக்க வேண்டும். பிறகு, நீந்தும் தன்மை கொண்ட பொக்கெமொனின் மூலம் தீவின் கிழக்குக் கரையில் மேலும் கீழும் நீந்துவதனூடாக மிசிங்னம்பரை எதிர்கொள்ள முடியும்.

இதையும் பார்க்க
---------------

* பொகெமொன்

மேற்கோள்கள்
-----------

1. ↑  மிசிங்னம்பர் (ஆங்கில மொழியில்)
2. ↑  மிசிங்னம்பர் (ஆங்கில மொழியில்)
**நிசாப் புயல்** (*Cyclone Nisha*) என்பது 2008 வட இந்தியப் பெருங்கடற்புயற்காலத்தின்போது ஏற்பட்ட ஒன்பதாவது புயல் ஆகும். அத்துடன் 2008ஆம் ஆண்டு வங்காள விரிகுடாவில் ஏற்பட்ட ஏழாவது புயலாகும். இப்புயல் நவம்பர் 25, 2008இல் தோன்றி, நவம்பர் 29, 2008 வரை நீடித்தது. நிசாப் புயல் இலங்கையிலும் இந்தியாவிலும் குறிப்பிடத்தக்க சேதங்களை ஏற்படுத்தியுள்ளது.

பெயரிடல்
--------

இப்புயலுக்கு நிசா என்ற பெயரை வங்காளதேசம் சூட்டியது.

சேதங்கள்
--------

### இலங்கை

நவம்பர் 25, 2008இல் வட இலங்கையைத் தாக்கிய நிசாப் புயல் காரணமாக 15 பேர் இறந்தனர். கடும்மழை, வெள்ளப்பெருக்கு என்பவற்றினால் வன்னியில் 60000இற்கும் 70000இற்கும் இடைப்பட்டோரும் யாழ்ப்பாணத்தில் ஏறத்தாழ 20000 பேரும் இடம்பெயர்ந்தனர்.

### இந்தியா

தமிழ்நாட்டில் வீசிய நிசாப் புயல் காரணமாக 189 பேர் இறந்தனர். சில இடங்களில் கடும் மழை பொழிந்தது. ஒரத்தநாட்டில் இரண்டு நாட்களில் 990 மில்லி மீட்டர் மழை பொழிவு பதிவானது. இந்தியாவில் 3789 கோடி பெறுமதியான சொத்துகள் சேதமடைந்தன.

மேற்கோள்கள்
-----------

1. ↑  லைலா புயலுக்குப் பெயர் வைத்த பாகிஸ்தான்-அடுத்த புயல் 'பாண்டு'
2. ↑  ["வங்காள விரிகுடாவுக்கு மேலிருந்து தாழமுக்கம் வலுக்குறைகிறது: வளிமண்டலவியற்றிணைக்களம் (ஆங்கில மொழியில்)". 2012-11-03 அன்று மூலம் பரணிடப்பட்டது. 2012-05-04 அன்று பார்க்கப்பட்டது. வங்காள விரிகுடாவுக்கு மேலிருந்து தாழமுக்கம் வலுக்குறைகிறது: வளிமண்டலவியற்றிணைக்களம் (ஆங்கில மொழியில்)]
**உன்னக்காயா** ( **உன்னக்காய**, **காய் அடா**, **உன்னக்கா**, மற்றும் **காய் பொரிச்சத்து** என்றும் அழைக்கப்படுகிறது ) என்பது வாழைப்பழத்தால் செய்யப்பட்ட ஒரு கதிர்க்கோல் வடிவான (Spindle shaped) இனிப்பு வகை ஆகும்.  இது இந்தியாவின் மலபார் பகுதியில் இருந்து உருவான இனிப்பு வகை ஆகும்.. இது பெரும்பாலும் திருமணங்கள், இப்தார் மற்றும் பிற விழாக்களில் உண்ணப்படுகிறது. 

இந்த உணவு செய்ய தேவையான பொருட்கள்: பிசைந்த வாழைப்பழம், வேக வைப்பதற்கு நீராவி ஆகியவை ஆகும். இது இந்தியாவின் கேரளாவில் முக்கிய உணவாகும். வாழைப்பழத்தின் வேகவைக்கப்பட்ட உலர்ந்த கூழ் மாவாக திரட்டப்படுகிறது. இது சப்பாத்தி போல உருட்டப்பட்டு, தட்டையான பஜ்ஜிகளாக செய்யப்படுகிறது. இந்த பஜ்ஜிகளில் இனிப்பு சேர்க்கப்பட்ட முட்டை, தேங்காய் துருவல், கொட்டைகள் (Nuts), உலர் திராட்சை (Raisins) மற்றும் ஏலக்காய், ஆகியவற்றைப் பொதிந்து கதிர்கோல் வடிவத்தில் உருட்டப்பட்ட மாவை தேங்காய் எண்ணெயில் பொறித்து எடுப்பார்கள். இதை சிற்றுண்டியாக உட்கொள்ளலாம். இதனுடன் சவ்வரிசியில் செய்த வெள்ளைநிற சுவைச் சாற்றுடன் (Sauce) சேர்த்து பரிமாறுவார்கள்..

பொதிதலில் (Stuffing) பயன்படுத்தப்படும் பொருட்களை மாற்றுவதன் மூலம் புதுமைகள் செய்யப்படுகின்றன. கேரளாவின் சில பகுதிகளில் தேங்காய் முற்றிலும் தவிர்க்கப்படுகிறது.. எனவே முட்டை, சர்க்கரை மற்றும் கொட்டைகள் மட்டுமே பொதியப்படுகிறது.

மேலும் பார்க்கவும்
------------------

* சட்டி பத்திரி
* அடைத்த உணவுகளின் பட்டியல்

மேற்கோள்கள்
-----------

1. ↑   *Stark World Kerala*.. பார்த்த நாள்: 28 March 2010.
2. ↑  "Celebrity s Kitchen Unnakai by Samvrutha Sunil - Part 2". bollywoodsargam.com. 28 March 2010 அன்று பார்க்கப்பட்டது.
**நிச்சிரே நிறுவனம்** (ஆங்கிலம் Nichirei Corporation, சப்பானியம் ニチレイ株式会社) என்பது, டோக்கியோவை தலைமையிடமாககொண்டு, சப்பானில், செயல்படும் முன்னணி உறைபனி உணவுகள் தயாரிக்கும், குளிர் சேமிப்பு கிடங்கு நிறுவனம் ஆகும். உலகம் முழுவதும் இதன் சுமார் 80 துணை நிறுவனங்களுடன் இணைந்து கூட்டுறவு மூலம் செயல்பட்டுவருகிறது. இதன் தொழில்களானது பதப்படுத்தப்பட்ட உணவு, தளவாடங்கள், கடல் உணவுப் பொருள்கள் (முக்கியமாக மீன் சினை, இறால், எண்காலி,) இறைச்சி மற்றும் கோழிப் பண்ணை, மனை வணிகம் ஆகிய தொழில்கள் ஆகும். உயிர் அறிவியலில் இந்நிறுவனமானது நோய் எதிர்ப்பு ஆற்றல் வளர்ச்சி மற்றும் உற்பத்தி, நோயெதிர்ப்பியல் பொருட்கள், மற்றும் இயற்கைப் பொருட்களின் செயலாக்கத்தை உருவாக்குவது போன்றவை ஆகும்.

வரலாறு
------

நிச்சிரே நிறுவனம் 1942 திசம்பர் 24 அன்று மீன்பிடி மற்றும் பிற 18 நிறுவனங்களின் மூலதனப் பங்களிப்புடன் டெய்கோகு கடல்சார் தயாரிப்புகள் நிறுவனம் நிறுவப்பட்டது. 1942 மே ஆம் ஆண்டு கடற்படை கட்டுப்பாட்டு கட்டளைக்கு இணங்க கடல் உணவு பொருட்கள், குளிர்சேமிப்புப் பொருள்கள், உறைபணி உணவுகள் போன்ற கடல் உணவு பொருட்கள் சம்பந்தப்பட்ட வணிகங்களை கட்டுப்படுத்தும் மத்திய நிறுவனமாக மாறியது. 1945 திசம்பர் 1 அன்று கட்டுப்பாட்டு விதிகளை அகற்றப்பட்டு, (நவம்பர் 30, 1945 ) இந்நிறுவனம் வணிக ரீதியான குறி ஈட்டால் நிர்வகிக்கப்பட்ட தனியார் நிறுவனமாக மறு ஒழுங்கமைக்கப்பட்டு 'நிப்பான் ரெய்சோ கோ. லிமிட் என பெயர் மாற்றம் செய்யப்பட்டது. 1949 ல் டோக்கியோ பங்குச் சந்தையில் புதிய நிறுவனங்களின் பெயராக பட்டியலிடப்பட்டது. .1985 ஆம் ஆண்டில் நிப்போன் ரெய்சோன் நிச்சரி நிறுவனம் என பெயர் மாற்றப்பட்டது.

மேற்கோள்கள்
-----------

1. ↑  "Information on Hoovers". 2010-10-27 அன்று பார்க்கப்பட்டது.
2. ↑  "Information on answers.com". 2010-10-27 அன்று பார்க்கப்பட்டது.
3. ↑  M.L.Cohen. "referenceforbusiness.com page on Nichirei". 2010-10-27 அன்று பார்க்கப்பட்டது.
**நானக் சிங்** (ஆங்கிலம்: Nanak Singh) பிறப்பு: 1897 சூலை 4 - இறப்பு: 1971 டிசம்பர் 28 ) 'ஹன்ஸ்ராஜ்' என்றப் பெயரில் பிறந்த இவர் ஒரு இந்திய கவிஞரும், பாடலாசிரியரும் மற்றும் பஞ்சாபி மொழியின் புதின ஆசிரியரும் ஆவார். இந்தியாவின் சுதந்திர இயக்கத்திற்கு ஆதரவாக அவரது இலக்கியப் படைப்புகள் ஆங்கிலேயர்கள் அவரைக் கைது செய்ய வழிவகுத்தன. அவர் இலக்கியப் பாராட்டைப் பெற்ற பல புதினங்களை வெளியிட்டுள்ளார்.

ஆரம்பகால வாழ்க்கை
-----------------

பாக்கித்தானின் ஜீலம் மாவட்டத்தில் ஏழை பஞ்சாபி இந்து குடும்பத்தில் 'ஹன்ஸ் ராஜ்' என்ற பெயரில் நானக் சிங் பிறந்தார். பின்னர் அவர் சீக்கிய மதத்தை ஏற்றுக்கொண்ட பிறகு தனது பெயரை நானக் சிங் என்று மாற்றினார். அவர் முறையான கல்வியைப் பெறவில்லை என்றாலும், வரலாற்று நிகழ்வுகள் குறித்த வசனங்களை சிறு வயதிலேயே எழுதத் தொடங்கினார். பின்னர், குருத்வாரா சீர்திருத்த இயக்கத்தில் சேர சீக்கியர்களை ஊக்குவித்ததில், அதற்கான பக்திப் பாடல்களை சிங் எழுதத் தொடங்கினார். 1918 ஆம் ஆண்டில், அவர் தனது முதல் புத்தகமான *சத்குரு மெக்மாவை* எழுதினார்.  அதில் சீக்கிய குருக்களைப் புகழ்ந்து பாடும் பாடல்கள் இருந்தன. இது அவரது வணிக ரீதியாக வெற்றிகரமான முதல் இலக்கியப் படைப்பாகக் கருதப்படுகிறது.

இந்திய சுதந்திர இயக்கம்
-----------------------

1919 ஏப்ரல் 13, அன்று, அமிர்தசரசில் வைசாக்கி (பஞ்சாபி புத்தாண்டு) நாளில் ஜலியன்வாலா பாக் படுகொலை என அறியப்பட்ட அமைதியான பேரணியில் பங்கேற்றவர்களில் 379 பேர் பிரித்தன் துருப்புக்கள் சுட்டுக் கொல்லப்பட்டனர். படுகொலையில் கொல்லப்பட்ட இரண்டு நண்பர்களுடன் சிங் இருந்தார். இந்த சம்பவம் காலனித்துவ ஆட்சியை கேலி செய்து *கோமெய்னி விசயன்ஸ்* - *ப்ளடி வைசாக்கி (பஞ்சாபி புத்தாண்டு)* என்ற ஒரு காவியக் கவிதையை எழுதத் தூண்டியது. அவரது ஆத்திரமூட்டும் வெளியீடு குறித்து பிரித்தன் அரசு கவலைப்பட்டு புத்தகத்தை தடை செய்தது. 

அகாலி இயக்கத்தில் சேர்ந்து இந்தியாவின் சுதந்திரப் போராட்டத்தில் சிங் பங்கேற்றார். அகாலி இதழ்களின் ஆசிரியரானார். இதை பிரித்தன் அரசு கவனித்து வந்தது. சட்டவிரோத அரசியல் நடவடிக்கைகளில் பங்கேற்றதாக சிங் மீது குற்றம் சாட்டப்பட்டு லாகூரின் போர்ஸ்டல் சிறைக்கு அனுப்பப்பட்டார். குரு கா பாக் மோச்சா ஆர்ப்பாட்டத்தின் போது அமைதியான சீக்கியர்கள் மீது ஆங்கிலேயர்கள் காட்டுமிராண்டித்தனத்தையும் அடக்குமுறையையும் தனது இரண்டாவது கவிதைத் தொகுப்பான *ஜாக்மி தில் என்பதில்* விவரித்தார். இது 1923 சனவரயில் வெளியிடப்பட்டது, இதுவும் வெளியிடப்பட்ட இரண்டு வாரங்களுக்குள் தடை செய்யப்பட்டது. 

சிறையில் இருந்த காலத்தில் சிங் பல புதினங்களை எழுதினார், இதில் குர்முகியின் சாதாரண எழுத்து முறையில் (பஞ்சாபி) 40,000 பக்கங்கள் உள்ளன. 

1960 இல் பஞ்சாபின் மிக உயர்ந்த இலக்கிய விருது உட்பட பல விருதுகளுடன் அவர் பகிரங்கமாக அங்கீகரிக்கப்பட்டார். இவரது சிறந்த வரலாற்று புதினமான *இக் மியான் தோ தல்வரன்* ( *ஒரு உறை மற்றும் இரண்டு வாள்*, 1959), அவருக்கு 1962 இல் இந்தியாவின் மிக உயர்ந்த இலக்கிய கௌரவமான சாகித்திய அகாதமி விருதை*வென்றது* .

மரபுரிமை
--------

1997 இல் இவரது நூற்றாண்டு விழா கொண்டாடப்பட்டது. சிங்கின் நினைவாக, இந்தியாவின் பிரதமர் இந்தர் குமார் குஜ்ரால் 1998 இல் அவரது உருவத்துடன் கூடிய ஒரு அஞ்சல் முத்திரையை வெளியிட்டார்.

குறிப்புகள்
-----------

1. ↑  "NANAK SINGH NOVELIST". *H C Singh*. 2019-07-31 அன்று மூலம் பரணிடப்பட்டது. 2019-12-15 அன்று பார்க்கப்பட்டது.
2. ↑  "Nanak Singh". Sikh-heritage.co.uk. 2012-11-30 அன்று பார்க்கப்பட்டது.
**மண்டைதீவு முகப்புவயல் அருள்மிகு சிவசுப்பிரமணிய சுவாமி கோயில்** யாழ்ப்பாணம், மண்டைதீவில் அமைந்துள்ளது.

தல வரலாறு
---------

மண்டை தீவின் தெற்கே வசித்து வந்த முத்தர் என அழைக்கப்பட்ட முத்துத்தம்பி என்னும் பெரியார் பெரும் நிலபுலன்களைக் கொண்டவராக விளங்கியுள்ளார். இவர் தனது காணியிலே ஐயனார் கோயிலை அமைத்து வணங்கி வந்தார். இவர் இறந்த பின் இவரது மகன் குமாரவேலு என்பவர் இக்கோவிலை பராமரித்துவந்தார். இவரை முத்தர்மோன் என்று மக்கள் அழைப்பார்கள். ஆன்மீக ஈடுபாட்டின் காரணமாகத் இவர் துறவு நிலையை மேற்கொண்டவராக காணப்பட்டார். இக்காரணத்தால் மண்டைதீவில் துறவியர் கூட்டம் ஒன்று உருவாயிற்று. இவ்வாறான துறவியர் கூட்டம் மண்டைதீவில் இருப்பதை அறிந்த கடையிற் சுவாமிகள் இங்கு வந்து ஏனைய துறவியருடன் சேர்ந்து கொண்டார். கடையிற்சுவாமிகள் இந்த இடத்திலே ஓர் அற்புதத்தை நிகழ்த்திக் காண்பித்தார். முத்தர்மோனை அழைத்து தன் முன்பு இருக்கும்படி பணித்தார். பின்பு தான் வைத்திருந்த குடையை விரித்துப் பிடித்துக்கொண்டு தன் இருபக்கத்திலும் இருவரை நிற்கும்படி பணிந்தார். இச்சந்தர்ப்பத்தில் அவர் அருகில் இருந்த முத்தர்மோன் திடீரென ஏதோவோர் சக்தியால் உந்தப்பட்டு அருகில் கிடந்த கற்களை எல்லாம் பொறுக்கி எடுத்து கடையிற் சுவாமிகளை முருகனாகவும் அவர் அருகில் நின்ற இருவரையும் வள்ளி தெய்வானையாகவும் கருத்திற்கொண்டு முருகப் பெருமான் திருக்கோயிலை அடையாளப்படுத்தினார். பின்னர் தெளிந்து நடைபெற்றவை யாவும் முன்னைத் தவவிசேடத்தினால் நிகழ்ந்தவை என்றுணர்ந்து அவ்விடத்திலேயே முருகன் கோயிலை கட்டினார். ஆரம்பத்தில் இவரால் வணங்கப்பட்ட ஐயனாரை புதிதாக அமைந்த கோயிலின் வெளிப்பிரகாரத்தில் தாபித்து பரிவாரக் கோயிலாக அமைத்துக் கொண்டார்.

ஆண்டுதோறும் வரும் ஆனி பௌர்ணமியில் திருக்குளிர்த்தி பொங்கல் என்பன நடைபெறும். இக்காலத்தில் பறை மேளம் வாசிக்கப்படும். பூநகரியில் இருந்து பூசாரிகள் இங்கு வந்து குளிர்த்தியில் உருக்கொண்டு கட்டுச் சொல்லும் வழக்கமும் காணப்படுகிறது.

புதிதாக முருகன் கோயில் அமைக்கப்பட்ட பின்னர் ஐயன் கோயில் என்றழைக்கப்படும் வழக்கு மறைந்து முகப்புவயல் சிவசுப்பிரமணிய சுவாமி கோயில் என்று அழைக்கும் வழக்கம் ஏற்பட்டது.

கடையிற் சுவாமிகள் வாழ்ந்த காலம் கிபி 1810-1875 எனக் குறிப்பிடப்பட்டு உள்ளதால் இக் கோயில் இக்காலப்பகுதிக்குள் அமைந்திருக்கலாம் எனக் கருதப்படுகிறது. குமாரவேலுவின் ஆண்வழிச் சந்ததியினரே தலைமுறை தலைமுறையாக இக்கோயிலை பராமரித்து வருகின்றனர். முத்தர்மோன் என்றழைக்கப்பட்ட குமாரவேலுவின் சமாதி இக் கோயிலின் தெற்கே உள்ள இவரது காணியில் கட்டப்பட்டு உள்ளது.

உசாத்துணை
---------

* மண்டைதீவு முகப்பு வயல் ஸ்ரீ சுப்பிரமணிசுவாமி ஆலைய தேவஸ்தானம்
* மண்டைதீவு முகப்புவயல் அருள்மிகு சிவசுப்பிரமணிய சுவாமி கோயில் ஆலயவரலாறு  பரணிடப்பட்டது 2016-03-04 at the வந்தவழி இயந்திரம்
**நிசாகந்தி நடன விழா** (*Nishagandhi Dance Festival*) என்பது கேரள சுற்றுலாத் துறையால் ஏற்பாடு செய்யப்பட்டு, திருவனந்தபுரம் கனகக்குன்னு அரண்மனையில் உள்ள நிசாகந்தி சுற்றுமாளிகையரங்கில் ஆண்டுதோறும் நடைபெறும் பாரம்பரிய நடனத் திருவிழாவாகும். இந்த நடனத் திருவிழா ஒரு வாரக் காலம் கொண்டாடப்படுகிறது. இத்திருவிழா வழக்கமாக ஒவ்வொரு ஆண்டும் சனவரி மாதக் கடைசி வாரத்தில் நடைபெறும்.

இத்திருவிழாவின் போது கதக், பரதநாட்டியம், ஒடிசி, குச்சிப்புடி, மணிப்புரி மற்றும் கதகளி போன்ற இந்தியப் பாரம்பரிய நடன நிகழ்ச்சிகள் நடைபெறும். மேலும், அரண்மனைக்குள் கதகளி விழாவும் நடத்தப்படுகிறது.

நிசாகந்தி புரசுகாரம் அல்லது நிசாகந்தி விருது 2013ஆம் ஆண்டு முதல் திருவிழாவின் போது வழங்கப்படுகிறது. பரதநாட்டிய நடனக் கலைஞரான மிருணாளினி சாராபாய் இந்த விருதை முதன் முதலில் வென்றவர் ஆவார். இந்த விருதினை இலலிதா ஜெ. இராவ் (2014), பத்மா சுப்ரமணியம் (2015), இளையராஜா (2016), பாரதி சிவாஜி (2017), வி. பி. தனஞ்சயன் & சாந்தா தனஞ்சயன் (2018), கலாமண்டலம் க்ஷேமாவதி (2019), சி. வி. சந்திரசேகர் (2020) உள்ளிட்டோர் பெற்றுள்ளனர்.

மேற்கோள்கள்
-----------

1. ↑  "7-day Nishagandhi Dance Festival begins with Kathak performance | City - Times of India VideosTweets by TimesLitFestDelTweets by timeslitfestkol ►".
2. ↑  "Nishagandhi Dance Festival | Thiruvananthapuram". *Kerala Tourism* (ஆங்கிலம்). 2021-09-28 அன்று பார்க்கப்பட்டது.
3. ↑  "Seven-day Nishagandhi Dance Fest to begin on Jan. 20". *News Experts* (ஆங்கிலம்). 2020-01-18. 2021-09-28 அன்று பார்க்கப்பட்டது.
முகமது அலி கான் வாலாஜா
**முகமது அலி கான் வாலாஜா** (*Muhammad Ali Khan Wallajah*, *Muhammad Ali Khan Walla Jah*) (7 சூலை 1717 – 13 அக்டோபர் 1795), மூன்றாவது ஆற்காடு நவாப் ஆவார். இவரும், இவரது தந்தையுமான அன்வருத்தீன் கான்,  பிரித்தானியக் கிழக்கிந்தியக் கம்பெனியின் நெருங்கிய கூட்டாளிகள் ஆவார்.

தில்லி முகலாயப் பேரரசு 26 ஆகஸ்டு 1765 அன்று முதல் முகமது அலி கான் வாலாஜாவுக்கு தன்னாட்சி உரிமையுடன் ஆட்சி செய்யும் அதிகாரம் வழங்கியது. 

தென்னிந்தியாவில் ஆங்கிலேயர்கள் தங்கள் ஆட்சிப் பகுதியை விரிவாக்கம் செய்கொண்டிருந்த காலத்தில், 1751ல், திருச்சிராப்பள்ளியை கைப்பற்றியிருந்த ஆற்காடு நவாப், தாம் ஐதர் அலி கேட்டுக் கொண்டபடி, திருச்சியை ஐதர் அலியிடம் ஒப்படைக்காததால், ஆங்கிலேயர்களுக்கும், ஐதர் அலிக்கும் இடையே பிணக்குகள் தோன்றியது. 

இரண்டாவது ஆங்கில மைசூர் போரின் போது, 23 சூலை 1780 அன்று ஐதர் அலி 86,000 -1,00,000 படைகளை அனுப்பி ஆற்காட்டைக் கைப்பற்றினார். இதற்கு பதிலடியாக, ஆங்கிலேயர்கள் ஐதர் அலியின் கட்டுக்குள் இருந்த மாகி கோட்டையைக் கைப்பற்றினார்கள்.

ஆற்காட்டின் பாதுகாப்பிற்காக நவாப், ஆண்டுதோறும் 40,000 பகோடாக்கள் (£160,000) ஆங்கிலேய கம்பெனியினருக்கு செலுத்தினர். அத்துடன் சென்னை மாகாணத்தின் 21 படையணிகளில் 10 படையணிகளை ஆற்காடு நவாப் அரசை காப்பதற்கு அனுப்பப்பட்டது. இதற்கு உதவியாக ஆற்காடு நவாப், தனது நாட்டில் குறிப்பிட்ட பகுதிகளில் நிலவரி வசூலிக்கும் உரிமைகளை ஆங்கிலேயர்களுக்கு வழங்கினார். 

முகமது கான் வாலாஜாவின் இறப்பிற்குப் பின் ஆற்காடு நவாப் ஆன அவரது மகன் உம்தாத் உல் உமரா,  நான்காம் ஆங்கிலேய மைசுர் போரின் போது திப்பு சுல்தானுக்கு ஆதரவாக, ஆங்கிலேயப் படைகளை எதிர்த்தார். 

இவர் நினைவாக சென்னை திருவல்லிக்கேணியில் உள்ள ஜாம் பஜார் பகுதியில் வாலாஜா மசூதி கட்டப்பட்டுள்ளது.

அடிக்குறிப்புகள்
----------------

1. ↑  "The Tiger and The Thistle – Tipu Sultan and the Scots in India". Natgalscot.ac.uk. 2006-08-11 அன்று மூலம் பரணிடப்பட்டது. 2013-01-17 அன்று பார்க்கப்பட்டது.

இதனையும் காண்க
--------------

விக்கிமீடியா பொதுவகத்தில்,  
 ***முகமது அலி கான் வாலாஜா***   
என்பதின் ஊடகங்கள் உள்ளன. 

* அன்வருத்தீன் கான்
* ஆற்காடு நவாப்
**ஈரோடு மணிக்கூண்டு** என்பது தமிழ்நாட்டிலுள்ள ஈரோடு மாநகரின் மையப்பகுதியிலிருக்கும் ஒரு மணிக்கூட்டுக் கோபுரம் ஆகும். இந்தப் பகுதியானது நகரில் முன்னர் இருந்த கோட்டைக்கும் பழைய நகரப்பகுதியான பேட்டைக்கும் நடுவில் அமைந்துள்ளது.

2008ஆம் ஆண்டின் ஈரோடு மணிக்கூண்டு

வரலாறு
------

1935ம் ஆண்டில், ஈரோடு நகராட்சியின் பொன்விழா கொண்டாட்டத்தின் போது, நகரின் மைய வர்த்தகப்பகுதியில் செயல்பட்டு வந்த இரு பெருந்தெருக்களின் குறுக்குவெட்டுச் சந்திப்புப் பகுதியில், மணிக்கூண்டு, அப்போதைய கோவை கலெக்டராக இருந்து வந்த கோல்டுவொர்த் என்பவரால் அமைக்கப்பட்டது. இந்த மணிக்கூண்டு, மார்க்கெட்டிற்கு வரும் வியாபாரிகளுக்கும், பொதுமக்களுக்கும் நேரம் தெரிந்து கொள்ள வசதியாக இருந்துள்ளது.

அமைவிடம்
--------

அந்த இரு பெருந்தெருக்களும் தற்போதைய வழக்கத்தில் நேதாஜி சாலை என்றும், ஆர்.கே.வி. சாலை என்றும் தலைவர்களின் பெயரால் அழைக்கப்படுகின்றன.

வடக்கில் ஆர்.கே.வி. சாலையின் முனையில் நகரின் அப்போதைய பேருந்து நிலையமும், தெற்கில் கச்சேரி சாலையில் நகரின் அப்போதைய அரசு மருத்துவமனை, நகரசபை, வட்ட அளவிலான நிர்வாக அலுவலகங்களும் இந்த மணிக்கூண்டினை மையப்படுத்தியே அமைந்திருந்தன.

இந்த மணிக்கூண்டின் வடக்கில் நேதாஜி காய்கறி சந்தையும் தெற்கில் அப்துல்கனி ஜவுளி சந்தையும் செயல்படுகிறது. இதன் மேற்குப்பகுதியில் கோட்டையும் கிழக்கில் பேட்டையும் அமைந்துள்ளன.

மேற்கோள்கள்
-----------


1. ↑
**ஈரோடு மஞ்சள்** (*Erode Turmeric*) என்பது ஒரு வகை மஞ்சள். இது இந்தியாவின் தமிழ்நாட்டின் ஈரோடு பகுதியில் விளையும் மசாலாப் பொருள் வகையாகும்.

குர்க்குமின் உள்ளடக்கம்
-----------------------

ஈரோடு மஞ்சளில் அதிக குர்க்குமின் உள்ளது. இது உலக சுகாதார அமைப்பினால்அங்கீகரிக்கப்பட்ட இயற்கையான உணவு வண்ணப் பொருளாகும். ஈரோடு மஞ்சளில் 90 சதவீதம் குர்க்குமின் உள்ளது. இது அதிக மருத்துவ குணம் மற்றும் சுவைக்குப் பெயர் பெற்றது.

வகைகள்
------

மஞ்சளின் இரண்டு முக்கிய இரகங்களான சின்ன நாடன் (உள்ளூர் சிறிய ரகம்) மற்றும் பெரும் நாடன் (உள்ளூர் பெரிய ரகம்) உள்ளன. ஈரோட்டில் சின்ன நாடன் அதிகம் விளைகிறது. சிவகிரி, கொடுமுடி, பவானி, கோபிசெட்டிபாளையம், அந்தியூர், சத்தியமங்கலம், சென்னம்பட்டி மற்றும் <a href="./%E0%AE%A4%E0%AE%BE%E0%AE%B3%E0%AE%B5%E0%AE%BE%E0%AE%9F%E0%AE%BF" rel="mw:WikiLink" data-linkid="undefined" data-cx="{&amp;quot;userAdded&amp;quot;:true,&amp;quot;adapted&amp;quot;:true}">தாளவாடிப்</a> போன்ற பகுதிகளில் இது முக்கியமாக விளைகிறது. மேலும், ஈரோடு பகுதியில் விரல் வகை (விராலி மஞ்சள்) மற்றும் கிழங்கு ரகம் (கிழங்கு மஞ்சள்) ஆகிய மஞ்சள் ரகங்களும் உற்பத்தியாகிறது.

உற்பத்தி மற்றும் சந்தைப்படுத்தல்
--------------------------------

மஞ்சள் உற்பத்தியில் முதலிடத்தில் உள்ள ஈரோடு மஞ்சளின் மிகப்பெரிய சந்தையாகவும் ஈரோடு உள்ளது. தமிழகம் முழுவதும் 2.5 லட்சம் ஏக்கரில் மஞ்சள் பயிரிடப்பட்ட போது ஒரு லட்சம் ஏக்கரில் ஈரோட்டில் மட்டும் மஞ்சள் சாகுபடி இருந்தது. ஆனால், தற்போது ஈரோட்டில் மட்டும் 15,000 ஏக்கராக உள்ள நிலையில், மாநிலத்தில் மஞ்சள் உற்பத்தி 50,000 ஏக்கராகக் குறைந்துவிட்டது. 2021 சனவரி மாதத்தில் ஈரோட்டிலிருந்து வங்காளதேசம் போன்ற பல்வேறு நாடுகளுக்கு சுமார் 18,000 டன் மஞ்சள் ஏற்றுமதி செய்யப்பட்டுள்ளது. மேலும், மலேசியா, சிங்கப்பூர், இங்கிலாந்து, அமெரிக்கா மற்றும் வளைகுடா நாடுகளில் ஈரோடு மஞ்சளுக்கு அதிக தேவை உள்ளது.

ஈரோட்டில் நான்கு வெவ்வேறு இடங்களில் மஞ்சள் சந்தைகள் செயல்படுகின்றன 

* ஈரோடு மஞ்சள் வியாபாரிகள் மற்றும் சேமிப்பு கிடங்கு உரிமையாளர்கள் சங்கத்தால் **செம்மாம்பாளையத்தில் நடத்தப்படும் மஞ்சள் சந்தை வளாகம்.** ஈரோடு ஒழுங்குமுறை சந்தை மூலம் ஏலம் விடப்பட்டது.
* **பெருந்துறையில் ஈரோடு மஞ்சள் சந்தை வளாகம்.** ஈரோடு ஒழுங்குமுறை சந்தைக் குழுவால் நடத்தப்படுகிறது
* ஈரோடு வேளாண்மை உற்பத்தியாளர்கள் கூட்டுறவு விற்பனைச் சங்கத்தால் நடத்தப்படும் **மஞ்சள் சந்தை வளாகம் கருங்கல்பாளையத்தில்** உள்ளது.
* **ஈரோடு மணிக்கூண்டு அருகே மஞ்சள் சந்தை** கோபிசெட்டிபாளையம் வேளாண்மை உற்பத்தியாளர்கள் கூட்டுறவு விற்பனைச் சங்கத்தால் நடத்தப்படுகிறது.

புவிசார் குறியீடு
-----------------

ஈரோடு மஞ்சள் வியாபாரிகள் சங்கம் தமிழக அரசின் மூலம் ஈரோடு மஞ்சளுக்கு புவிசார் குறியீடு அங்கீகாரம் கோரி விண்ணப்பித்தது. எட்டு ஆண்டு செயல்முறைக்குப் பிறகு, இந்திய அரசு 2019 ஆண்டு முதல் அதிகாரப்பூர்வமாக புவியியல் சார்ந்த குறியீடு வழங்கப்பட்டது.

மேலும் பார்க்கவும்
------------------

* பவானி ஜமக்கலம்

மேற்கோள்கள்
-----------

1. ↑  "With 90% curcumin, Erode turmeric is sought after’". *தி இந்து*. 6 November 2019. .
2. ↑  "Erode turmeric gets GI tag". *தி இந்து*. 7 March 2019. .
3. ↑  "Erode: Turmeric turns gold after low arrivals, high demand". *Times of India*. 19 February 2021. .
4. ↑  "Turmeric Sale at Erode Markets". *Times of India*. 16 September 2020. .
5. ↑  "Erode turmeric gets GI tag after an 8-year process". *தி இந்து*. 7 March 2019. .
**உபதீச நுவர இராச்சியம்** (*Kingdom of Upatissa Nuwara*) (இதனை **விஜிதபுரம்** என்றும் அழைப்பர்), விஜயனின் மறைவிற்குப் பின்னர் அவரது அமைச்சராக இருந்த உபதிஸ்ஸன் கிமு 505 இல் உபதீச நுவாரா இராச்சியத்தை நிறுவினார். உபதிஸ்ஸனுக்குப் பின்னர் மன்னர் விஜயனின் நெருங்கிய உறவினரான பண்டுவாசுதேவன் வட இந்தியாவிலிருந்து, இலங்கை வந்து உபதீச நுவாரா இராச்சியத்தின் மன்னரானார்.

வரலாறு
------

தாமிரபரணி இராச்சியத்திலிருந்து வடக்கே ஏழு அல்லது எட்டு மைல் தொலைவில், தற்கால மன்னார் மாவட்டத்தில் உபதீச நுவாரா இராச்சியம் அமைந்திருந்தது. இலங்கை மன்னர் விஜயனின் புரோகிதரும், அமைச்சருமான உபதீசன் பெயரில், விஜயனின் மறைவிற்குப் பின் கிமு 505 இல் இவ்விராச்சியம் நிறுவப்பட்டது. இந்த இராச்சியத்தின் தலைநகரம் உபதீச நுவாரா ஆகும். இந்த இராச்சியத்தின் பொறுப்பு மன்னராக உபதீசன் உபதீசன் செயல்பட்டார். பின்னர் மறைந்த மன்னர் விஜயனின் உறவினர்களிடம் இவ்விராச்சியத்தினை ஆளும் பொறுப்பு வழங்கப்பட்டது.

ஆட்சியாளர்கள்
-------------

* உபதிஸ்ஸன் = கிமு 505–504
* பண்டுவாசுதேவன் = கிமு 474–454
* அபயன் = கிமு 454–437
* தீசன் = கிமு 437–377

இதனையும் காண்க
--------------

* இலங்கையின் ஆட்சியாளர்கள் பட்டியல்
* இலங்கையின் வரலாறு

மேற்கோள்கள்
-----------

1. ↑  "CHAPTER I THE BEGINNINGS; AND THE CONVERSION TO BUDDHISM".
2. ↑  Mittal, J.P. (2006). "Other dynasties". *History of Ancient India: From 4250 BC to 637 AD*. **Volume 2 of History of Ancient India: A New Version**. Atlantic Publishers & Distributors. பக். 405. பன்னாட்டுத் தரப்புத்தக எண்:81-269-0616-2.. பார்த்த நாள்: 2009-11-06.
3. ↑  "Pre-history of Sri Lanka". *lankaemb-egypt.com*. Embassy of Sri Lanka Cairo, Egypt. May 24, 2009 அன்று மூலம் பரணிடப்பட்டது. 2009-11-06 அன்று பார்க்கப்பட்டது.

வெளி இணைப்புகள்
---------------

* Short History of Ceylon By Humphrey William Codrington
* இலங்கை மன்னர்கள்
**டெல்டா 0100 தொடர்கள்** *(Delta 0100 series)* என்பவை அமெரிக்காவைச் சேர்ந்த எரிந்தழியும் ஏவூகல அமைப்பு வகை ஏவூர்திகளாகும். இவை டெல்டா 100, டெல்டா 0300 அல்லது 300 தொடர்கள் என்ற பெயர்களாலும் அழைக்கப்படுகின்றன. 1968 மற்றும் 1972 ஆம் ஆண்டுக்கு இடைப்பட்ட காலத்தில், இவ்வமைப்பு மூலம் சுற்றுப்பாதை ஏவுதல்கள் நடைபெற்றன. டெல்டா குடும்ப வகை ஏவூர்திகளில் டெல்டா 0100 ஏவூர்தியும் ஒன்றாகும். நான்கு இலக்க எண் குறியீட்டைப் பயன்படுத்தி பெயரிடப்பட்ட முதலாவது ஏவூர்தி அமைப்பு டெல்டா 0100 ஏவூர்தியாகும். டெல்டா 0300 மற்றும் டெல்டா 0900 என்ற தனித்தனியாக வடிவமைக்கப்பட்ட இரண்டு வேறுபட்ட வகைகளில் இவை பறந்தன.

தோர் ஏவுகணையின் நீட்சிவடிவமான நீள் தொட்டி தோர் அமைப்பே, டெல்டா 0100 தொடர்களின் முதற்கட்டத்தில் பயன்படுத்தப்பட்டது. மேலேற்றும் உந்துகைச் சக்தியை அதிகரிக்கும் விதமாக, திண்ம ஏவூர்தி உந்துகலங்களான காசுடர்-2 ஆற்றல் நிரப்பிகள் தோர் அமைப்புடன் இணைக்கப்பட்டு, டெல்டா வகை ஏவூர்திகள் உருவாக்கப்பட்டன. டெல்டா 0300 வகை ஏவுர்தியில் மூன்று காசுடர்-2 ஆற்றல் நிரப்பிகளும் டெல்டா-0900 வகை ஏவூர்தி வகை அமைப்பில் ஒன்பது காசுடர்-2 ஆற்றல் நிரப்பிகளும் இணைக்கப்படுகின்றன. இரண்டாவது கட்டம் டெல்டா எப் நிலையாகும்.

டெல்டா 0100 வரிசையில் ஐந்து ஏவு கலங்கள் செலுத்தப்பட்டன. அவற்றில் மூன்று ஏவூர்திகள் 0300 அமைப்பிலும், இரண்டு ஏவூர்திகள் 0900 அமைப்பிலும் உருவாக்கப்பட்டிருந்தன. இவையனைத்தும் கலிபோர்னியாவிலுள்ள வேண்டன்பெர்க் வான்படைத் தளத்தில் இருக்கும் விண்கல ஏவுவளாகம் 2டபிள்யூ வில் இருந்தே ஏவப்பட்டன. இவற்றில் 1973 ஆம் ஆண்டு சூலை 16 அன்று ஏவப்பட்ட ஒரு ஏவூர்தி தோல்வியில் முடிந்தது. 
ஒரு நீரியற் ஏற்றியின் செயலிழப்பு காரணமாக இரண்டாம் கட்ட உயரக் கட்டுப்பாட்டு உந்து பொறிகளில் அழுத்தக் குறைவு ஏற்பட்டது. இதனால் ஏவு கலன் கட்டுப்பாட்டை இழந்து வளிமண்டலத்தில் உடைந்து சிதறியது

மேற்கோள்கள்
-----------

* Wade, Mark. "Delta". Encyclopedia Astronautica. 2009-02-11 அன்று பார்க்கப்பட்டது.
* Krebs, Gunter. "Thor family". Gunter's Space Page. 2009-02-11 அன்று பார்க்கப்பட்டது.
**டெல்நெட்** (*Telnet*) என்பது வலையமைப்பில் மிக முக்கியமான ஒரு தகவல்தொடர்பு நெறிமுறை (Network Protocol) ஆகும். இது இணையத்திலும் சாதாரண குறும்பரப்பு வலையமைப்புகளிலும் எழுத்து வடிவிலான செயற்பாட்டுக் கட்டளைகளையும் தகவலையும் பரிமாற்றிக்கொள்வதற்கு பயன்படுகிறது. இதன் மூலம் ஒரு தடவையில் 8 Byte தகவலை அனுப்ப மற்றும் பெற முடியும் (இணையம் ஆனாலும் சரி வலையமைப்பு ஆனாலும் சரி அனைத்துவகை தகவல் தொடர்பும் பரப்புகை கட்டுப்பாடு நெறிமுறை (Transmission Control Protocol) மூலம் பரிமாற்றப்படுகிறது.

டெல்நெட் ஆனது 1969 இல் அறிமுகப்படுத்தப்பட்டது. இது Internet Engineering Task Force (IETF) எனும் பிரிவினுள் வகைப்படுத்தப்பட்டுள்ளது. இது ஆரம்ப காலங்களில் CMD (command method) மூலமாகவே பயன்படுத்தப்பட்டது. பிற்காலங்களில் ஏற்பட்ட பாதுகாப்புப் பிரச்சனைகள் காரணமாகவும் GUI மென்பொருள் வளர்ச்சியின் காரணமாகவும் CMD பாவனை காலப்போக்கில் குறைவடைந்து தற்பொழுது Server இலிருந்து தகவலைப் பரிமாற்றம் செய்வதற்கு உதவியாக Client கணினிகளில் செயற்படுகிறது. 

டெல்நெட் கீழ் வரும் பயன்பாடுகளில் பிரபலமாக உள்ளது:

* எமது கணினியில் இருந்து Host/Server இனை அணுகுவதற்கு.
* வலையமைபில் கணினிகளை முகாமைத்துவப்படுத்துவதற்கு.
* மின்னஞ்சலை கையாள்வதற்கு.

வெளி இணைப்புகள்
---------------

* Telnet Options
* Telnet Interactions Described as a Sequence Diagram பரணிடப்பட்டது 2010-05-08 at the வந்தவழி இயந்திரம்
* Telnet protocol description, with NVT reference
* Microsoft TechNet:Telnet commands
* Telnet simulation animated
* TELNET: The Mother of All (Application) Protocols
மணிக்கூட்டுக் கோபுரம் in குசராத்து, Indiaவார்ப்புரு:SHORTDESC:மணிக்கூட்டுக் கோபுரம் in குசராத்து, India
**முகமது அலி மணிக்கூட்டுக் கோபுரம்** (*Muhammad Ali Tower*) மேலும் யுனா கோபுரம் அல்லது அராவாலா கோபுரம் எனவும் அழைக்கப்படும் இது இந்திய மாநிலமான குசராத்தின் சித்தபூரில் அமைந்துள்ள ஒரு மணிக்கூட்டுக் கோபுரமாகும். இது 4 ஏப்ரல் 1915 அன்று திறக்கப்பட்டது.

வரலாறு
------

முகமது சேக் சரபல்லி அரர்வாலா, சித்தபூரைச் சேர்ந்த உலகின் கோடீஸ்வர சமூகங்களில் ஒன்றான தாவூதி போரா வணிகர் ஆவார். இவர் அபிசீனியாவில் (இப்போது எத்தியோப்பியா ) ஜி. எம். முகமது அலி என்ற நிறுவனத்தை நடத்தி வந்தார். 1914இல், தனது மகளின் திருமண விழாவில், அவர் மூன்று மாதங்களுக்கு சித்தபூரை மின் விளக்குகளால் ஒளிரச் செய்தார். சித்தபூர் கெய்க்வாட் ஆட்சியாளர்கள் அவருக்கு ஒரு யானையை பரிசளித்தனர். திருமண ஊர்வலத்துக்காக அந்த யானையின் நுழைவுக்காக நகரத்தின் தேவடி வாசல் இடிக்கப்பட்டது. இடிப்பின் இழப்பீடாக, ₹15,000 (US$200) செலவில் மணிக்கூட்டுக் கோபுரம் ஒன்றை அவர் எழுப்பினார். இது இளவரசர் ஜெயசிங்ராவ் சாயாஜிராவ் கெய்க்வாட் அவர்களால் 4 ஏப்ரல் 1915  அன்று திறந்து வைக்கப்பட்டது.

2018ஆம் ஆண்டில், இந்த மணிக்கூட்டுக் கோபுரத்தை ஒரு நினைவுச்சின்னமாக உருவாக்க சித்தபூர் நகராட்சி முன்மொழிந்துள்ளது.

அமைப்பு
-------

மணிக்கூட்டுக் கோபுரம் 60 அடி உயரம் கொண்டுள்ளது. அதன் நான்கு பக்கங்களிலும் ஐரோப்பாவிலிருந்து இறக்குமதி செய்யப்பட்ட கடிகாரங்கள் உள்ளன. இது பிரித்தானிய குடியேற்றக் கால கட்டிடக்கலை பாணியில் மேலே ஏகாதிபத்திய கிரீடத்துடன் கட்டப்பட்டுள்ளது. இது நகரத்தின் குறிப்பிடத்தக்க அடையாளங்களில் ஒன்றாக கருதப்படுகிறது.

சான்றுகள்
---------

1. 1 2 3 4  "સિદ્ધપુરના ઐતિહાસિક હરહરવાલા ટાવરની 100 વર્ષની સફર પૂર્ણ". *NavGujarat Samay* (குஜராத்தி). 2018-10-14. 2021-10-29 அன்று மூலதளத்திலிருந்து பரணிடப்பட்டது எடுக்கப்பட்டது. 2021-03-13 அன்று பார்க்கப்பட்டது.
2. ↑  Kadi, Zoyab A. (2019-12-02) (in en). *The Birth and Death of a Style: The Vohrawaads of Sidhpur*. Notion Press. பக். 155. பன்னாட்டுத் தரப்புத்தக எண்:978-1-64587-749-3. .